দৈনিক সিলেট বাণী’র সাব-এডিটর ও সওদারগরটুলা সমাজকল্যাণ সংস্থার যুগ্ম সম্পাদক শফিক আহমদ এর পিতা নগরীর সওদাগরটুলার বাসিন্দা বন্দরবাজারের বিশিষ্ট ব্যবসায়ী মো. সুবু মিয়া ইন্তেকাল করেছেন (ইন্নালিল্লহি-ইলাইহি রাজিউন)। মৃত্যুকালে তাঁর বয়স হয়েছিল ৮৫ বছর। গত মঙ্গলবার রাত ১১টা ৫৫ মিনিটের সময় বার্ধ্যক্য জনিত কারণে নিজ বাসভবনে ইন্তেকাল করেন। মৃত্যুকালে তিনি স্ত্রী, ৫ পুত্র, ৩ কন্যা, নাতি নাতনীসহ অসংখ্য গুণগ্রাহী রেখে গেছেন। গত বুধবার বাদ আছর নগরীর নয়াসড়ক জামে মসজিদে জানাযা শেষে মানিকপীর (রহ:) টিলায় দাফন সম্পন্ন করা হয়। মরহুমের লাশ দেখতে যান সিলেট মহানগর আওয়ামী লীগের সভাপতি সাবেক মেয়র বদর উদ্দিন আহমদ কামরান, ২০ দলীয় জোট মনোনীত মেয়র পদপ্রার্থী সাবেক মেয়র আরিফুল হক চৌধুরী, মহানগর জামায়াতের আমীর মেয়র প্রার্থী এডভোকেট এহসানুল মাহবুব জুবায়ের, দৈনিক সিলেট বাণীর সম্পাদক ওবায়দুল হক চৌধুরী, সিলেট প্রেসক্লাবের সহসভাপতি ও দৈনিক সিলেট বাণীর নির্বাহী সম্পাদক এমএ হান্নান, দৈনিক শ্যামল সিলেটের নির্বাহী সম্পাদক এমএ মুকিত, সমকাল সিলেট ব্যুরোর স্টাফ রিপোর্টার ফয়সল আহমদ বাবলু, ফেঞ্চুগঞ্জ উপজেলার ঘিলাছড়া ইউনিয়নের চেয়ারম্যান আবুল লেইছ চৌধুরী, ১৬ নং ওয়ার্ডের বর্তমান কাউন্সিলর আব্দুল মুহিত জাবেদ, সওদারগরটুলা সমাজকল্যাণ সংস্থার সভাপতি দেলওয়ার হোসেন, সাবেক সভাপতি আব্দুল মুমিন, সহসভাপতি আলী হোসেন হাসুন, সাধারণ সম্পাদক ফয়জুল হাসান প্রমুখ। তাঁর মৃত্যুতে এলাকায় শোকের ছায়া নেমে আসে। আত্মীয় স্বজন বন্ধুবান্ধবসহ এলাকার লোকজন এক নজর তাকে দেখতে সওদাগরটুলা বাসভবনে ভীড় জমান।